
	Република Српска

Град Бања Лука

Градоначелник

Градска управа

Одјељење за друштвене дјелатности
Трг српских владара 1, Бања Лука




Број: 07-65-18/26.
Дана: 28.10.2026. године
УДРУЖЕЊИМА ГРАЂАНА ИЗ ОБЛАСТИ КУЛТУРНО-УМЈЕТНИЧКОГ АМАТЕРИЗМА
ПРЕДМЕТ: Пријава годишњег програма из области аматеризма у култури  за 2027.        годину и извјештај о раду друштва за 2026. годину
            У складу са одредбама Закона о култури („Службени гласник Републике Српске“, број 66/18), Закона о локалној самоуправи ( „Службени гласник Републике Српске“ број 97/16, 36/19 и 61/21), Закона о удружењима и фондацијама Републике Српске ( „Службени гласник Републике Српске“ бр. 52/01 и 42/05), те Статута Града Бања Лука ( „Службени гласник Града Бања Лука“ број 14/18 и 09/19), а у циљу израде Програма суфинансирања културно-умјетничког аматеризма, програма и пројеката из области културе за 2027. годину, молимо вас да нам доставите следећа планска документа: 
1.  Програм  рада и активности друштва- удружења за 2027. годину 

2.  Извјештај о раду друштва – удружења  за 2026. годину 

Програм рада и активности  друштва – удружења за 2027. годину, те попуњен образац А1 ( уз пријавни образац ГУБЛ-ОБ-11/03) је потребно доставити најкасније до 20. новембра 2026. године Одјељењу за друштвене дјелатности. Поменуте обрасце можете преузети са званичног сајта Града Бања Луке www.banjаluka.rs.ba.

Извјештај о раду друштва – удружења за 2026. годину, те попуњен образац А2 ( уз пријавни образац ГУБЛ-ОБ-11/01 ) је потребно доставити најкасније до   31. децембра 2026. године Одјељењу за друштвене дјелатности. Поменуте обрасце можете преузети са званичног сајта Града Бања Луке www.banjаluka.rs.ba. 
Обзиром да сте за сваки дозначени износ у току године достављали финансијски извјештај о правдању средстава, овим путем вас обавјештавамо да је уз преостало правдање средстава за последњи квартал (уколико већ нисте доставили) потребно уз Извјештај о раду за 2026. годину доставити биланс стања и биланс успјеха за последњи обрачунски период.
           У складу са могућностима Градске управе Града Бања Лука, подржаће се програмске активности фолклорних друштава и ансамбала, пјевачких хорова, народних оркестара, аматерских позоришта, те значајније манифестације од важности за развој културно-умјетничког аматеризма града.

         Аплицирати за средства могу сви субјекти у области културно-умјетничког аматеризма који испуњавају  законски прописане услове. 

     Испуњење услова за аплицирање за средства планирана у Буџету Града за  суфинансирање аматеризма у култури за 2027. годину, подразумјева посједовање, ускалађеност и ажурираност сљедећих докумената и нормативно правних аката субјекта:
1) Рјешење и све измјене рјешења о упису у судски регистар код Основног суда у Бања Луци
2) Статут усклађен са одредбама Закона о удружењима и фондацијама Републике Српске („Службени гласник Републике Српске“ бр. 52/01 и 42/05 )
3) Потврда о регистрацији у Пореској управи Републике Српске
4) Рјешење о именовању лица овлаштених за заступање

5) Извјештај са посљедење одржане Скупштине друштва/организације/удружења
  Напомињемо да сте у складу са чланом 48. Закона о удружењима и фондацијама Републике Српске ( „Службени гласник Републике Српске“ бр. 52/01 и 42/05) дужни ускладити своја акта са одредбама истог.
ОБРАЂИВАЧ:

Далиборка Гаћеша,самостални стручни сарадник 

за културно-умјетнички аматеризам

	ДОСТАВЉЕНО:

1. Именованом
2. Евиденцији
3. Архиви


                      ПО ОВЛАШТЕЊУ  ГРАДОНАЧЕЛНИКА

                          Данијела Кајкут, дипл. економиста

